તે સમયે તો ત્યાં બીજુ કોઈ ચણતર હતું જ નહીં… સમયાંતરે નેવાસાનાં સોનઈ ગામનાં શેઠ જવાહરમલ લોઢાની પ્રાપ્તિની મનોકામના પૂર્ણ થતાં તેઓએ આ મૂર્તિની આસપાસ ચબૂતરો ઉભો કરવાનું નક્કી કર્યું. અને તે માટે મૂર્તિની આસપાસ ખોદકામ કરી તેને ઉઠાવવાની કોશિશ કરી પરંતુ ખોદકામ દરમ્યાન શિલા-મૂર્તિનો કોઈ અંત દેખાતો જ ન હતો. જેટલું ખોદે તેટલી શિલા જ દેખાય… અંતે આ અનંત-શિલાનું ખોદકામ બંધ રાખવામાં આવ્યું. અને તે રાત્રે ફરી શનિદેવે સ્વપ્નમાં આવી શેઠશ્રીને ફરમાવ્યું કે મને ઉઠાવવાનાં પ્રયત્ન કર્યા વીના જ મારી આસપાસ ચબૂતરાનું નિર્માણ કરવામાં આવે…. અને એમ કર્યું… બીજા દિવસે શિલાની આસપાસ ત્રણ ફૂટનો ચબૂતરો ઉભો કરવામાં આવ્યો. પરંતુ મૂળ ચમત્કારની વાત એ છે કે ચબૂતરો બનાવ્યા બાદ પણ આ શનિદેવની મૂર્તિ જે ૫ ફૂટ નવ ઇંચની હતી તે ચબૂતરાનાં ચણતર બાદ પણ એટલી જ એટલે કે ૫ ફૂટ નવ ઇંચની જ રહી… આ પણ એક શ્રદ્ધાનો વિષય છે….